Թոռնիկե Օքրիաշվիլի

Թոռնիկե Օքրիաշվիլի (, փետրվարի 12, 1992, Ռուսթավի, Վրաստան), վրացի ֆուտբոլիստ, «Կրասնոդարի» և Վրաստանի հավաքականի կիսապաշտպան։

Կարիերա

Ակումբային 
Համարվում է Ռուսթավիի «Օլիմպի» ակումբ սանը։ Վրաստանի առաջնության 2008-2009 մրցաշրջանում, Թբիլիսիի «Գագրայի» կազմում անցկացրեց մեկ խաղ։ 2009-2010 մրցաշրջանում առաջնությունում խաղաց 22 խաղ և խփեց 1 գոլ։ Մրցաշրջանի արդյունքներում «Գագրան» զբաղեցրեց վերջին 10-րդ տեղը և հեռացավ Առաջին լիգա։ 2010 թվականի հունիսին փորձարկվելու համար հայտնվեց Սանկտ Պետերբուրգի «Զենիթում»։ Նրանով հետաքրքրվում էին նաև բելգիական «Անդերլեխտը» և Նիդերլանդների, Թուրքիայի ու Գերմանիայի ակումբներ։

2010 թվականի վերջին Դոնեցկի «Շախտյորը» նրան կես տարյա վարձակալության վերցրեց՝ հետո ամբողջովին գնելու իրավունքով։ Ակումբը նրա վարձակալության համար վճարեց 1 միլիոն եվրո։

2011 թվականի հունվարին վարձակալության հանձնվեց «Մարիուպոլի Իլիչյովեցում», որի մարզիչը դարձավ «Շախտյորի» երիտասարդական թիմի նախկին մարզիչ Վալերի Յարեմչենկոն։ Ուկրաինայի Պրեմիեր Լիգայում դեբյուտը կայացավ 2011 թվականի մարտի 4-ին՝ Զապորոժիեյի «Մետալուրգի» դեմ արտագնա խաղում (0-4)։ 2014 թվականի հունվարի 27-ից մինչև 2013-2014 մրցաշրջանի ավարտը վարձակալված է եղել Օդեսսայի «Չերնոմորեցում»։

Հավաքականում 
2009 թվականի նոյեմբերի 14-ին Օքրիաշվիլին դեբյուտեց Վրաստանի երիտասարդական հավաքականի կազմում՝ խաղալով Իռլանդիայի դեմ տնային խաղում (1-1)։ Նա անցկացրեց ամբողջ խաղը։

2010 թվականի նոյեմբերի 17-ին՝ Սլովենիայի հավաքականի դեմ խաղում, 62-րդ րոպեին Նիկոլոզ Գելաշվիլիի փոխարեն դուրս գալով խաղադաշտ, դեբյուտեց Վրաստանի ազգային հավաքականի կազմում։

Ծանոթագրություններ

Արտաքին հղումներ 
 Պրոֆիլը transfermarkt.com կայքում 
 Վիճակագրությունը ՈՒՖՖ-ի կայքում
 Վիճակագրությունը National Football Teams կայքում 

Ռուսթավի քաղաքում ծնվածներ
Վրացի ֆուտբոլիստներ
Վրաստանի ֆուտբոլի երիտասարդական հավաքականի խաղացողներ
Վրաստանի հավաքականի ֆուտբոլիստներ
Գագրայի ֆուտբոլիստներ
Իլիչյովեցի ֆուտբոլիստներ
Չերնոմորեց Օդեսսայի ֆուտբոլիստներ
Գենկի ֆուտբոլիստներ
Թուրքական Սուպեր լիգայի ֆուտբոլիստներ
Ֆուտբոլի կիսապաշտպաններ
Ռուսաստանի Պրեմիեր Լիգայի խաղացողներ